تورکیه، ترور هؤرگوتلری‌نین آنلاشماسیندان راحاتسیز‌لیغینی دیله گتیردی.
خاریجی ایشلر باخان‌لیغی، ترور هؤرگوتلری داعش ایله پ.ی.د/ی.پ.گ‌نین سوریه‌نین رقه شهرینده‌کی آنلاشماسینا دایر آچیقلاما یاییملادی.
آچیقلامادا،
"ترور هؤرگوتو پ‌کاکانین سوریه‌ قولو پ.ی.د/ی.پ.گ‌نین کنترلون‌داکی سؤزده سوریه دموکراتیک گوج‌لری‌نین، رقه‌نین داعش ترور هؤرگوتون‌دن تمیزلنمه‌سینه یؤنلیک عملیات سوررکن داعشله آنلاشا‌راق، چوخ ساییدا داعش‌لی تروریستی رقه‌دن تخلیه ائتمه‌سی‌نین سون درجه قورخونج و عبرت وئریجی بیر حادثه اولدوغو" قید ائدیلدی.
ترور هؤرگوتو پ.ی.د/ی.پ.گ‌نین سوریه‌ده‌کی مقصدی‌نین داعشه قارشی مباریزه آپارماق دئییل ساحه‌ده یاسادیشی "اولدو بیتدی‌لر" یاراتماق، تورپاق ایشغال ائتمک و بورادا دئموگرافیک قورولوشو دییش‌دیرمک اولدوغو وورغولانان آچیقلامادا، بو ایفاده‌لره یئر وئریلیب:
"سؤز قونوسو آنلاشما، بیر ترور هؤرگوتو ایله مباریزه‌نین باشقا بیر ترور هؤرگوتو ایله آپاریلماسی حالیندا بو ترور هؤرگوتلری‌نین سونوندا امکداشلیغا گئدجیی گرچگی‌نین یئنی بیر نومونه‌سی اولموش‌دور.
داعشله مباریزه اولوسلارآراسی کوالیسیونو و آمریکا ساوونما باخانلیغی‌نین سؤزچولری طرفین‌دن مؤوضوع حاقیندا آچیقلاما‌لاردا، سؤزوگئدن آنلاشما‌نین وارلیغی‌نین اینکار ائدیلممیش‌دیر، عکسینه بو آنلاشمایا سایغی ایله یاناشیلدیغی‌نین گؤرولمه‌سین‌دن ده تأسف دویولموشدور".
